
CAN SYLWEDDOL 


Wedi ei chymeryd o amrywiol ranau 
o'r Ysgrythyrau; 


YN GOSOD AELAN 


DEDWYDDWCH Y NEF. 


o 








O mor hyfryd yr olygfa, 
Yn-ydedwydd hardd drigfana', 
Fydd.cael gweled teulu Sion, 
Wedi gwisgo'u gynau gwynion. 
O mor hardd fydd eu gwedd, 
O mor hardd fydd eu gwedd; 
Pawb yn canu byth heb dewi, 
Mewn mor didrai o hedd. 


^M 


Mae yno rai o'r cynddiluwiaid, 

A rhyw lu o'r patriarchiaid, 

Gwedi dechreu canu'r anthem, 
'-^R hon na welir arni orphen. 


O mor hardd, &c. 


Gwelir Moses, a'i chwaer Miriam, 
^R hon fu gynt yn chware'r dympan, 
Wrth gofio'r waredigaeth hono, 
Pan yn ffoi rhag byddin Pharaoh. 

O mor hardd, &c. 

Fe fydd Lot fu yn Sodoma, 

Yno'n melus gofio'r boreu, 

Pan ddaeth engyl gwlad goleuni, 

Wrth arch Duw i gadw ei deulu. 
O mor hardd, &c. 


Fe fydd Joel a Jeremiah, 

Grasol weision y Jehofa, 

Wedi eu crychu o bob carchar. 

Yno' n canu heb ddim galar, 
O mor hardd, &c. 


Ni fydd yno un Goliah, 

I warthruddo plant Jehofa ; 

Nac un Ismael mwy i'w herlid, 

Oddi fewn i'r Ganaan hyfryd. 
O mor hardd, &c. 


Fe geir gweled plant caethiwed, 

Wedi derbyn gwir ymwared; 

A*r rhai a welwyd gynt yn wylo, 

Nawr a'r delyn rhwng eu dwylo. 
O mor hardd, &c. 


Fe fydd bechgyn caethglud Juda, 

Wedi cyrhaedd ì'r gymanfa ; 

Yn eu plith bydd Daniel hynod, 

'R hwn fu gynt yn ffau y llewod. 
O mor hardd, &c. 

Yno mae yr hen Simeon, 
Wedi croesi rhydiau'r afon ; 
Âc mae'n d'weyd yn mhlith y dyrfa, 
Dacw'r Gŵr fu yn fy mreichiau. 
O mor hardd, &c. 


Mae yno dorf o'r hen Ferthyron, 

Yno'i gyd o dan y goron, 

Wedi myned yn ddiangol, 

Nawr maent fry'n y ddinas freiniol. 
O mor hardd, &c. 


Mi ddych'mygaf yn y canol, 
Gwelaf Paul, yr hen apostol, 
Yno'n codi gerllaw'r Ceidwad, 
I ro'i darlith ar ei gariad. 

O mor hardd, &c. 


Golwg hardd fydd gwel'd y teulu, 
Rhai fu yn y llwch yn llechu, 

Wedi dyfod trwy bob trallod, 

Nawr mewn hedd ar wedd eu priod. 


O mor hardd, &c. 


Fe fydd swn caniadau'r Seintiau 

Yn dadseinio'r ehangderau, 

Pan yn rhoddi mawl i'r Duwdod 

Am eu canu'n ngwaed y cymod. 
O mor hardd, &c. 

Fe fydd meibion hyna'r Duwdod, 


O mor syn, mewn dirfawr syndod, 
Pan yn gwrando ber ganiadau 
Seion Duw yn ol dod adre. 

O mor hardd, &c. 


Fe fydd bechgyn y chwech aden, 
Yn y llu yn llon a llawen, 
Wedi peidio a'u telynau, 
Ac yn gwrando teulu'r doniau. 
O mor hardd, &c. 


Fe geir clywed sain seraphiaid 


A'r goreu bur-]an gerubiaid, 


Ond mwy melus â mwy hyfryd 
Fyth fydd cân y rhai a olchwyd. 
O mor hardd, &c. 


Rwyf yn erfyn gwelir finau, 

Yn ddiderfyn yn y dyrfa ; 

A fy holl gyfeillion mwyngu, 

Yno 'mhlith y duwiol! deul. 
O mor hardd fydd eu gwedd, 
O mor hardd fydd eu gwedd 

Pawb yn canu byth heb dewi, 
Mewn mor didrai o hedd. 





